laion/Wikipedia-Exotic huggingface dataset:
ערוץ הכלכלה

ערוץ הכלכלה (נקרא גם ערוץ הכלכלה של ישראל) הוא ערוץ טלוויזיה מסחרי ישראלי שצפוי לקום בתחילת שנת 2025 ואתר אינטרנט העוסק בנושאי כלכלה – ניתוחי שוק ההון, השקעות וחדשות כלכליות. הערוץ הוא ערוץ הטלוויזיה הכלכלי הראשון בישראל, ובעליו הוא איש העסקים יצחק מירלשוילי. הערוץ יפעל בימי המסחר, כנהוג בערוצי כלכלה. אולפני ערוץ הכלכלה נמצאים בעיר תל אביב-יפו, בסמוך לרשת בתי הקולנוע סינמה סיטי. העורך הראשי הוא ערן בר-טל, וחברת הבעלות היא חברת ערוץ כלכלי ישראלי בע"מ. יצחק מירלשוילי – בעל השליטה בערוץ הכלכלה ערן בר-טל – העורך הראשי בערוץ הכלכלה פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לפי העורך הראשי של ערוץ הכלכלה, הערוץ בשיתופי פעולה בעולם, ומשכך הערוץ אינו רוצה שום קרבה לשום ערוץ חדשות. אחת הסיבות המרכזיות להקמתו של הערוץ היא ההבנה שאין כיום שחקן שמוביל מערכת משודרת באוריינטציה כלכלית בלבד. המסקנה הזאת הובילה להשקעה של עשרות מיליוני שקלים לטובת הקמת הפלטפורמות, האולפנים ואיוש המשרות השונות. דני רופ סוניה גורודיסקי מעיין פרילוק ענבל עומר פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בלומברג (חברת חדשות) CNBC אתר האינטרנט הרשמי של ערוץ הכלכלה ערוץ הכלכלה, ביישום טלגרם מאיה גדש, ‏דני רופ והבטחה ל"הפרדה מלאה": מה צפוי בערוץ החדש של בעלי ערוץ 14?, באתר מעריב אונליין, 24 ביולי 2024 יהודה לוינגר, יצחק מירילשוילי בהשקעת ענק: זה הערוץ החדש שייפתח בישראל, באתר אייס, 4 ביוני 2024 היעד הבא של בעלי ערוץ 14 מירילשווילי: ערוץ כלכלי בסגנון בלומברג - וואלה ברנז'ה, באתר וואלה, ‏2023-06-30
היירופאנטיס

היירופאנטיס (ביוונית עתיקה: ἱεροφάντης, ברומאניזציה: Hierophantēs) הוא אדם המביא את בני הקהילות אמוניות-פולחניות אל הנוכחות של מה שנחשב לקדוש. הוא תואר שניתן לכהן דת ביוון העתיקה, במיוחד לכהן הראשי של פולחן המסתורין האלאוסיני, אחד מפולחני המסתורין הידועים ביותר של יוון העתיקה. כהן זה היה אחראי על גילוי סמליהם הקדושים במהלך הטקסים, ולעיתים קרובות היה אדם זקן ורווק שנבחר ממשפחת אאומולפידס (Eumolpids) ששימשה לתפקיד זה בירושה. במהלך הטקסים, ההיירופאנט לבש כתר וגלימה ארוכה ומקושטת בסגול. היירופאנט מגיע מהשפה היוונית, ומשמעותו "מגלה דברים קדושים". במהלך הטקסים, הוא היה מכריז שכל האנשים הלא טהורים יישארו מחוץ לאזור הטקסים והיה מציג את הסמלים הקדושים לצופים. הקשרים מודרניים, המונח היירופאנט משמש לעיתים גם לתיאור דמויות חשובות ומובילות בתחום הדת או המוסר. לדוגמה, בקלפי הטארוט, כרטיס ההיירופאנט מייצג מסורות, ערכים מוסריים והדרכה רוחנית. בקלפי הטארוט של ריידר-וייט ובחפיסות דומות, "היירופאנט" (המכונה בטארוט דה מרסיי כ"פופ" במשמעות לאפיפיור) הוא אחד מעשרים ושניים הקלפים של הארקנה הגדולה, ומייצג התאמה לסטנדרטים חברתיים או כיבוד הסדר המוסרי החברתי הקיים. כהדרכה לידע, תובנה וחכמה, בקריאה בטארוט הוא עשוי, לדוגמה, לייצג כהן, מלומד, מטפל או מורה, ויכול להיות דומה לקלפי הנזיר או מלך הגביעים. ארתור אדוארד וייט כתב שההיירופאנט: "...מסמל גם את כל הדברים הצודקים והקדושים בצד הגלוי. ככזה, הוא ערוץ החסד השייך לעולם המוסדות להבדיל מעולם הטבע, והוא מנהיג הגאולה למין האנושי בכלל. הוא הסדר והראש של ההיררכיה המוכרת, שהיא השתקפות של סדר היררכי אחר וגדול יותר; אבל ייתכן שהפונטיף ישכח את משמעות מצבו הסמלי ויפעל כאילו מכיל בתוכו את כל מה שסמלו מסמל או מבקש להראות. הוא אינו, כפי שנחשב, פילוסופיה - אלא אם כן מדובר בצד התאולוגי; הוא אינו השראה; ודת איננה, אף על פי שהוא אמצעי לביטויה." Eberhard J. Wormer, Das magische Spiegelspiel, Orthopädie & Rheuma 27, 2024-02, עמ' 64–65 doi: 10.1007/s15002-023-4768-2
אהרן משה לייפר (ז'לין)

רבי אהרן משה לייפר (תרי"ג, 1853 - ו' בחשוון תרפ"ו, 1925) היה אדמו"ר משושלת נדבורנה בז'לין ובלנצוט. נולד לרבי מרדכי ולחיה לייפר, נשא לאשה את פעריל רוזא בתו של רבי אליהו רייך מריישא. בשנת תרנ"ה התיישב בז'לין והחל לכהן כאדמו"ר, עקב פרישותו קמה לו התנגדות בקהילה ובשנת תרע"ב עבר ללנצוט, שם ישב עד לפטירתו. נהג בפרישות קיצונית, תמך ביישוב החסידי בגליל, כמנהג נדבורנה היה מנגן בכינור במוצאי שבתות ובחנוכה, נחשב כרבי "עממי" ואהוד על פשוטי העם, על פי בקשתו נקבר בכניסה לבית הקברות החדש בלנצוט בין פשוטי העם, על קברו לא הוקם אוהל. רבי אברהם מנחם מענדל, כונה "הרבי בחור", נפטר בצעירותו גיטל אשת אחיינו רבי יעקב יששכר בער מסלטפינא, בן אחיו רבי מאיר מקרעטשניף. לאה רבקה אשת רבי יעקב לייפר מדברצן, בן אחיו רבי יוסף מנירדהאז יצחק אלפסי, אנציקלופדיה לחסידות, כרך א, ירושלים: מוסד הרב קוק, תשמ"ו, עמ' קצו - קצז מיכאל וולצר ונתן קודיש, ‏ספר יזכור לקהילת לאנצוט, בספריית העיר ניו יורק, עמ' 65-66 שני מכתבים מהאדמו"ר רבי אהרן משה לייפער מנדבורנה - זאלין, תרע"ג-תרע"ד - הוראות לחלוקת כספים לאנשי מירון וצפת קובץ במה למשנת החסידות ותולדותיה, נחלת צבי - יד, יד, באתר אוצר החכמה (צפייה מוגבלת למנויים) לא בית־הקברות המוכר היכן שקבורים צדיקי רופשיץ, אלא בית הקברות החדש.
תקן ביקורת 3500

תקן ביקורת 3500 – דוחות מיוחדים של רואי חשבון הוא תקן ביקורת שפורסם על ידי לשכת רואי החשבון בישראל. תקן ביקורת זה קובע כללים ומספק הנחיות בנוגע לביקורת של דוחות מיוחדים. מדובר במקרה שלקוח של רואה חשבון מבקר זקוק לאישור רואה חשבון עבור דו"ח מיוחד, כגון דוח ביצוע, בקשות למענקים ועוד. התקן קובע כיצד יש לבקר את הדוח וכיצד צריך לנסח את חוות הדעת המצורפת אליו. התקן פורסם בשנת 2018 כחלק מתהליך הקודיפיקציה שלשכת רואי החשבון ביצעה בתקני הביקורת ונכנס לתוקף ב-1 בינואר 2020, כאשר הוא חל על ביקורות של דוחות כספיים לתקופות המסתיימות ביום 31 בדצמבר 2019 או לאחר מכן. התקן מבוסס בעיקר על תקן ביקורת 7 (שפורסם בשנת 1972) ותקן ביקורת 70 (שפורסם בשנת 1999) שעסקו באותו נושא ועל. תקן ביקורת 3500 באתר לשכת רואי החשבון תקן ביקורת 7 באתר לשכת רואי החשבון תקן ביקורת 70 באתר לשכת רואי החשבון ערך זה הוא קצרמר בנושא חוק ומשפט. אתם מוזמנים לתרום לוויקיפדיה ולהרחיב אותו.
חלמי"ש (איגוד מעונות יום)

חלמי"ש (ראשי תיבות של "חברים למען מעונות היום בישראל") הוא ארגון המאגד ומייצג את מפעילי מעונות היום הפרטיים בישראל. הארגון הוקם בשנת 2022 ומייצג כ-400 מעונות יום בעלי סמל בפיקוח משרד החינוך. הארגון פועל לקידום האינטרסים של מעונות היום הפרטיים, כולל: ייצוג מול משרדי הממשלה והרשויות המקומיות שיפור תנאי ההעסקה של הצוות החינוכי קידום חקיקה להסדרת מעמד המעונות הפרטיים העלאת המודעות הציבורית לחשיבות מעונות היום הפרטיים חלמי"ש פועל במגוון תחומים: ייצוג משפטי: משרד עו"ד רפאל סבג ושות' מלווה את הארגון בהליכים משפטיים ובקידום חקיקה. קמפיינים ציבוריים: הארגון מקיים קמפיינים להעלאת מודעות לאתגרים ולבעיות העומדות בפני מפעילי המעונות. הטבות לחברים: הארגון מספק הטבות ושירותים לחברי העמותה, כגון הטבות מספקים והנחות על שירותים מקצועיים. התמודדות עם דרישות רגולטוריות מחמירות הבדלי תקצוב בין מעונות פרטיים לציבוריים קשיים בגיוס כוח אדם בשל תנאי שכר נמוכים חוסר ודאות בנוגע לעתיד התחום לאור שינויים במדיניות הממשלה אתר האינטרנט של חלמי"ש עמוד העמותה באתר גיידסטאר ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חלמי"ש (איגוד מעונות יום)".
פופי פריצ'רד

פופי פריצ'רד (באנגלית: Poppy Pritchard; נולדה ב-3 דצמבר 2005) היא כדורגלנית אנגליה שמשחקת כחלוצה במועדון הסופר ליג האנגלית לנשים מנצ'סטר סיטי ובנבחרת אנגליה בכדורגל נשים עד גיל 19(אנ'). פריצ'רד היא תוצר אקדמי של מועדון "הצ'מפיונשיפ לנשים" דרהאם(אנ'). היא החלה את הקריירה הבוגרת שלה בדרהאם, ורשמה 22 הופעות בסך הכל, והבקיעה פעמיים. היא עשתה ארבע הופעות בעונת האליפות 2022–23(אנ'), ואחריה עוד 13 הופעות בעונת 2023–24(אנ'). ב-22 בנובמבר 2022, פריצ'רד כבשה שלושער עבור קבוצת דרהאם עד גיל 21 מול מנצ'סטר יונייטד, והפכה להיות הקבוצה הראשונה שמנצחת מול קבוצת ה-U21 של יונייטד עם תוצאה 3–2. בעונת 2022–23, היא כבשה בסך הכל 18 שערים וסיפקה 3 "בישולים" לקבוצת דרהאם U21. ב-31 בינואר 2024 חתמה פריצ'רד במנצ'סטר סיטי על חוזה לשלוש שנים וחצי, לאחר התעניינות מכמה ממועדוני הסופר ליג, כולל טוטנהאם הוטספר. ב-20 בספטמבר 2023, פריצ'רד כבשה תוך 15 דקות מהבכורה הבינלאומית שלה לנוער עם אנגליה עד גיל 19, בניצחון 5–0 על דנמרק, ואחריו צמד נגד גרמניה ב-3–3 שישה ימים לאחר מכן. בהעפלה לאליפות 2024 עד גיל 19(אנ') היא הבקיעה ב-25 באוקטובר 2023, את השער החמישי נגד וויילס בניצחון 6–1, וסיפקה שני "בישולים. ב-1 בדצמבר 2023, כחלוצה מספר 9, היא הבקיעה שני שערים בניצחון 5–1 על שוודיה. באפריל 2024, במהלך סיבוב 2 של מוקדמות אליפות U19, כבשה פריצ'רד את שער הפתיחה נגד שווייץ בניצחון 2-0, ואחריו צמד נגד איטליה בניצחון4-1, ועזרה לנבחרת להעפיל לטורניר הגמר בליטא עם 9 שערים ב-9 הופעות עבור הנבחרת עד גיל 19. ביולי 2024, כבשה פריצ'רד שלושער במשחק הפתיחה של אנגליה בשלב הבתים של הטורניר בניצחון 10–0 על ליטא, ואחריו הבקיעה את שער הניצחון נגד צרפת. פרופיל שחקנית בקבוצת מנצ'סטר סיטי (באנגלית) פרופיל השחקנית באתר SoccerWay (באנגלית) George Kelsey, Poppy Pritchard: 10 things you didn’t know, Man City, ‏1 February 2024 קבוצת הכדורגל דרהאם מסונפת לאוניברסיטת דרהאם ומשחקיה הביתיים מתקיימים באצטדיון האוניברסיטה. סימוכין ראו כאן. David Astill, Poppy Pritchard: The Young Durham Women Star Linked With a WSL Move, Total Football Analysis.Com, February 2024 Poppy Pritchard Joins Manchester City for Undisclosed Fee, Durham Women FC, 31 January, 2024 P. Pritchard - Summary Matches, SoccerWay U21 Report: Durham 3-2 Manchester United, Durham Women FC, 22 November, 2023 Emma Sanders, Laura Blindkilde Brown: Aston Villa Midfielder One of Three Deadline Day Signings for Manchester City, BBC Sport, 31 January, 2024 Emma Sanders, Women's Super League: What to Look Out for in the January Transfer Window, BBC Sport, 1 January, 2024 Smith, Frank, Report: England WU19s 5-0 Denmark, EnglandFootball.com, 20 September, 2023 Luke Duden, Durham Striker scores on debut for Young Lionesses, Sportsbyte.sunderland, 21 September, 2023 Smith, Frank, Report: England WU19s 3-3 German, England Football, 26 September, 2023. England 6-1 Wales, UEFA.Com,27 Oct, 2023 Bird Jess, Report: England WU19s 5-1 Sweden, England Football.com,1 December, 2023). England 2-0 Switzerland, UEFA.Com, 3 Apr, 2024 Italy 1 - 4 England, UEFA.Com, 9 Apr, 2024 Wilf Frith, England Women’s U-19s Net Ten Against Lithuania, SheKicks, 14th July, 2024 England 1-0 France, UEFA.Com, 20 Jul, 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פופי פריצ'רד".
ימת לדוגה

ימת לַדוֹגַה (ברוסית: Ла́дога או Ладожское о́зеро (לַדוֹז'שְקּוֹיֲה אוֹזֻרוֹ); בפינית: Laatokka (בעבר: Nevajärvi); בקרלית: Luadogu) היא ימת מים מתוקים בקרליה ובמחוז לנינגרד שבצפון-מערב רוסיה, תוחמת את המצר הקרלי (אנ') ממזרח, לא רחוק מסנקט פטרבורג והיא הימה הגדולה באירופה וה-14 בשטחה בעולם. בימה כ-660 איים בעלי שטח כולל של כ-435 קמ"ר. רוב האיים, כולל ארכיפלג וולאם, קילפולה וקונבץ מרוכזים באזור הצפוני-מערבי של הימה. ימת לדוגה מתנקזת למפרץ פינלנד בשפך נהר נייבה. הימה ממוקמת כ-40 ק"מ ממזרח לסנט פטרסבורג. שטח פני המים הממוצע שלה 17,600 קמ"ר - בלעדי איים, אורכה 219 ק"מ, רוחבה הממוצע 51 ק"מ ועומקה הממוצע 51 מ'. העומק המרבי שלה, בנקודה מערבית לאי ולעם, הוא 230 מטר. הימה נגישה לניווט כחלק מנתיב המים וולגה-בלטי המחבר בין הים הבלטי לנהר הוולגה וכחלק מתעלת הים הלבן-הים הבלטי המחברת את הים הלבן לים הבלטי. תעלת לדוגה (אנ') עוקפת את הימה מצדה הדרומי ומחברת בין הנייבה לנהר סוויר (אנ') על מנת להימנע מהפלגה בסער מימיה של הימה. באגן הניקוז של ימת לדוגה כ-50,000 אגמים ו-3,500 נהרות הארוכים מ-10 ק"מ. בערך 85% מהמים הנכנסים לימה מגיעים דרך יובלים ופלגים, 13% מגיעים ממשקעים, ו-2% מגיעים ממי התהום. נהר סוויר מימת אונגה ממזרח בספיקה של 790 מ"ק לשנייה. נהר וולחוב מימת אילמן מדרום בספיקה של 530 מ"ק לשנייה. נהר וואוקסה ונהר בורנייה מימת סאימה בפינלנד שבצפון-מערב בספיקה של 540 מ"ק לשנייה. נהר סיאס מדרום בספיקה של 50 מ"ק לשנייה. נהר אולונקה מאגם אוטוזרו. בעקבות מלחמת החורף הגדה הצפונית של האגם כולל העיירה הקרלית לאהדנפויה עברה לברית המועצות. במהלך מלחמת העולם השנייה, כאשר לנינגרד הייתה במצור גרמני מספטמבר 1941 עד מרץ 1943, ימת לדוגה היה חבל ההצלה שחיבר אותו עם שאר ברית המועצות. אספקה וציוד צבאי הובאו לעיר על פני המים והקרח, והחולים והפצועים פונו באותו מסלול. מדיה וקבצים בנושא ימת לדוגה בוויקישיתוף ממוצע בין שטח הקרקעית לשטחה של הימה בחלקה העליון. ימת לדוגה, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של רוסיה ובנושא ימות ואגמים. אתם מוזמנים לתרום לוויקיפדיה ולהרחיב אותו.
צרפת באירוויזיון 1960

צרפת השתתפה באירוויזיון 1960 עם השיר "Tom Pillibi" ששרה ז'קלין בואייה. השיר זכה מקום ראשון באירוויזיון 1960 וניצחה עם 32 נקודות. השיר ייצג את צרפת באירוויזיון 1960 וניצח עם 32 נקודות. מקום שני היו הממלכה המאוחדת עם 25 נקודות ומקום שלישי היו מונקו עם 15 נקודות.
כפפה (הוקי קרח)

ישנם שני סוגים של כפפות הנלבשות על ידי שחקני הוקי קרח. מחליקים לובשים כפפות דומות בכל יד, בעוד ששוערים לובשים כפפות מסוגים שונים בכל יד. כפפות למחליקים עוזרות למנוע מהידיים נזק וחבלות כתוצאה מחבטות ומונעות מהן להישרט מהקרח. הריפוד העליון שמכסה את שורש כף היד נועד לסייע בהגנה על השחקן מפני דסקיות שמתעופפות וממקלות הוקי קרח של שחקנים אחרים. במשחק ההוקי כיום, כפפות מתחלקות בדרך כלל לשלוש קטגוריות: הראשונה היא סגנון בו האזור של גב כף היד בכפפה מחולק לארבע שורות והיא נחשבת לכפפה המסורתית. לכפפות מסוג זה יש יותר מקום מבפנים, מה שנותן לשחקן תחושה רופפת יותר על היד מאשר עם כפפות בהתאמה אנטומית. לשחקני הוקי שבוחרים בסגנון המחולק לארבע יש פחות התנגדות באצבעות ובידיים, כך שלבישת הכפפות תהיה פחות מורגשת. הקטגוריה השנייה היא כפפה הדוקה יותר, בהתאמה טבעית או אנטומית. כפפות אלה בעלות התאמה הדוקה הרבה יותר מכפפות המחולקות לארבע, ונועדו להרחיב את ידי השחקנים. הקטגוריה האחרונה היא כפפה 'מחודדות' שצמודה על היד, אך מעוצבת בצורה ארגונומית לתנועתיות טובה יותר של פרק כף היד וטווח תנועה לעומת הכפפה בהתאמה האנטומית. כפפות הוקי זמינות בדרך כלל בשלוש קטגוריות: כפפות הוקי לילדים באורך 20 ס"מ, 23 ס"מ ו-25 ס"מ; לנוער באורך 28 ס"מ ו-30 ס"מ; ולמבוגרים באורך 33 ס"מ, 36 ס"מ ו-38 ס"מ. שוערים לובשים סוג אחר של כפפות בכל יד. בעוד שכפפות אלו אכן מציעות לשוער מידה של הגנה, העיצוב שלהן נועד לסייע לשוער בביצוע תפקידו. על היד שבה הם נושאים את מקלם, המכונה לעיתים קרובות "יד המקל", השוער חובש חוסם עם כרית גדולה לרוחב החלק האחורי של האמה, בדרך כלל משתרע ממש מעבר לפרק כף היד. חוקי ליגת ההוקי הלאומית מחייבים שכפפת החסימה לא תהיה רחבה יותר מ-8 אינץ' (20 ס"מ) ולא יותר מ-15 אינץ' (38 ס"מ). השוער משתמש בחוסם זה כדי להסיט חבטות. ביד השנייה, המכונה לעיתים קרובות "יד הכפפה", השוער לובש כפפת תפיסה הנקראת לוכד, הדומה לכפפת בייסבול. בנוסף לשימוש בו כדי לתפוס חבטות, השוערים יכולים לחלק דסקיות שנתפסו על ידי השלכתם מכפפת התפיסה. חוקי ליגת ההוקי הלאומית מגבילים את היקף כפפת התפיסה ל-45 אינץ' (110 ס"מ) והחלק הרחב ביותר של הכפפה לא יעלה על 18 אינץ' (46 ס"מ). רוב ידי הכפפות של השוער הן היד שאינה דומיננטית אצלם כמו בבייסבול, אך ישנם יוצאים מן הכלל. מדיה וקבצים בנושא כפפה בוויקישיתוף הסבר מפורט לכל סוגי כפפות ההוקי קרח, באתר פיור הוקי (Pure Hockey)
תמרון צבאי

תמרון צבאי הוא סדרה של פעולות טקטיות שנועדו לשנות את מיקום הכוחות בשדה הקרב ולהשיג יתרון אסטרטגי על פני האויב. תמרון הוא כלי חשוב באסטרטגיה צבאית ומבוצע במטרה לשפר את המצב הטקטי של הכוחות, להימנע מסיכונים או לנצל הזדמנויות המתגלות במהלך הקרב. התמרון הצבאי מהווה חלק מרכזי בתורת הלחימה ובאסטרטגיה הצבאית, ומשמש כלי חשוב בניהול מלחמות וקונפליקטים צבאיים. תמרון התקפי – כולל פעולות שמטרתן לכבוש שטח אויב, להשמיד כוחות אויב, או להשיג שליטה על נקודות מפתח בשדה הקרב. דוגמאות לתמרון התקפי הן התקפות חזיתיות, התקפות אגפים, ואיגוף. תמרון הגנתי – מתבצע כאשר הכוחות הצבאיים מתבצרים בעמדותיהם במטרה להגן על שטח מסוים או למנוע מהאויב להתקדם. תמרון זה כולל פעולות כגון חיזוק קווים, תכנון מערכי הגנה, והכנת מערכים לטווח הארוך. תמרון מעקף – פעולה שבה הכוחות הצבאיים עוקפים את קווי האויב במטרה לתקוף מעורף או לכבוש שטח רגיש ללא עימות ישיר. זהו תמרון שמצריך תכנון מדויק, מהירות וביצוע מתואם. תמרון התפנות – מתבצע כאשר הכוחות הצבאיים נאלצים לסגת מעמדותיהם מסיבות טקטיות או אסטרטגיות. תמרון זה כולל פעולות כגון נסיגה מתוכננת, תכנון נתיבי מילוט, ושמירה על סדר וכושר לחימה במהלך הנסיגה. ערך מורחב – קרב קאנאי אחת הדוגמאות המפורסמות לתמרון צבאי מוצלח היא הקרב בקאנאי שנערך בשנת 216 לפנה"ס במהלך המלחמה הפונית השנייה. המצביא הקרתגי חניבעל ביצע תמרון אגפים שהביא להשמדת הכוח הרומאי הגדול בקרב זה. ערך מורחב – קרב סטלינגרד במהלך הקרב בסטלינגרד במלחמת העולם השנייה, ביצעה הצבא האדום הסובייטי תמרון התקפי ואגף את כוחות הצבא הנאצי. תמרון זה הביא לכיתור והשמדה של הארמייה השישית הגרמנית, והיווה נקודת מפנה במלחמה. Definition of MANEUVER, www.merriam-webster.com, ‏2024-07-23 (באנגלית) Mission Command, www.moore.army.mil
כיכר הפדרציה

כיכר הפדרציה (באנגלית: Federation Square, ידועה גם בקיצור: Fed Square) היא מתחם לאומנות, תרבות ואירועים ציבוריים על סף רובע העסקים המרכזי של מלבורן. הכיכר מכסה שטח של 7.9 דונם במפגש הרחובות פלינדרס וסוואנסון, בנויה מעל קווי רכבת פעילים ומול תחנת פלינדרס סטריט. הכיכר כוללת מוסדות תרבות חשובים כמו המרכז לאמנות איאן פוטר, המרכז האוסטרלי לאמנות נעה (ACMI) וקרן המורשת של הקורי, וכן בתי קפה ובר. הרשת העירונית המרכזית של מלבורן תוכננה במקור ללא כיכר ציבורית מרכזית, מה שנחשב כחיסרון. משנות ה-20 של המאה ה-20 היו הצעות לקירוי מסילות הרכבת בפינה הדרום-מזרחית של רחובות פלינדרס וסוואנסון למען כיכר ציבורית, עם הצעות מפורטות יותר בשנות ה-50 וה-60. בשנות ה-60, מועצת העיר מלבורן החליטה כי המקום הטוב ביותר לכיכר העיר יהיה בפינת רחובות סוואנסון וקולינס, מול בית העירייה. הכיכר הזמנית הראשונה נפתחה ב-1968, וגרסה קבועה נפתחה ב-1981. עם זאת, היא לא נחשבה כהצלחה רבה ופותחה מחדש בשנות ה-90 כמרחב קטן ופשוט יותר מול מלון חדש. ב-1996 הכריז ראש הממשלה ג'ף קנט על תוכנית להריסת מבני הגז והדלק, קירוי מסילות הרכבת, והקמת מתחם שיכלול מתקני אומנות וחלל ציבורי גדול. בהכרזה נאמר ששמו של המתחם יהיה " כיכר הפדרציה" והוא יפתח בזמן לחגיגות המאה לפדרציה של אוסטרליה ב-2001. תחרות עיצוב אדריכלית הוכרזה וקיבלה 177 הצעות מרחבי העולם. חמש הצעות נבחרו לשלב הגמר, והזוכה הוכרז ב-28 ביולי 1997: קונסורציום בראשות סטודיו לאדריכלות של דונלד בייטס ופיטר דייווידסון מלונדון, יחד עם אדריכלי הנוף ההולנדים קרס אן ברנדס, ואדריכלים מבצעים מקומיים בייטס סמארט לשלב השני. לאחר בחירות מדינתיות ב-1999, בעוד הבנייה הייתה בעיצומה, הורה הממשל החדש של בראקס על דוח שנערך על ידי פרופסור אוון ווקר מאוניברסיטת מלבורן על "השארד המערבי" המיועד לפינת הרחובות פלינדרס וסוואנסון. הדוח הסיק שיש לשמר את ה"נוף ההיסטורי" לכיוון קתדרלת סנט פול. עלויות הפרויקט התנפחו משמעותית בשל הערכות ראשוניות נמוכות, שינויים בתוכנית, הצורך לפתור שיטות בנייה לעיצוב הזוויתי והעיכובים הממושכים. הכיכר נפתחה רשמית ב-26 באוקטובר 2002. כיכר הפדרציה ממוקמת בגוש עירוני בין הרחובות סוואנסון, פלינדרס, ראסל ונהר היארה. הכיכר הציבורית הפתוחה ממוקמת מול תחנת פלינדרס סטריט וקתדרלת סנט פול. הפריסה תוכננה לחבר את אזור העיר המרכזי ההיסטורי עם נהר היארה ופארק בירארונג מאר. מדיה וקבצים בנושא כיכר הפדרציה בוויקישיתוף כיכר הפדרציה, ברשת החברתית פייסבוק כיכר הפדרציה, ברשת החברתית אקס (טוויטר) כיכר הפדרציה, ברשת החברתית אינסטגרם כיכר הפדרציה, סרטונים בערוץ היוטיוב "Fed Square – About". fedsquare.com. 2023-10-27. ארכיון מ-2023-10-27. נבדק ב-2023-10-27. "Federation Square, a place in history" (PDF). Fed Square Melbourne. Federation Square Management Pty Ltd. ארכיון (PDF) מ-11 בפברואר 2018. נבדק ב-11 בפברואר 2018. {{cite web}}: (עזרה) Gabriella Coslovich (26 באפריל 2003). "The Square's vicious circle". The Age. Melbourne: theage.com.au. ארכיון מ-28 במאי 2008. נבדק ב-16 במרץ 2008. {{cite news}}: (עזרה)
Soldier, Poet, King

"Soldier, Poet, King" הוא שיר של הצמד המוזיקלי האמריקאי The Oh Hellos (אנ'). השיר נכתב, הולחן, הופק ועובד בידי הצמד, ויצא לאור ב-16 באוקטובר 2015 בתור הרצועה העשירית מתוך אלבום האולפן השני שלהם, Dear Wormwood (אנ'). השיר נכתב, הולחן, הופק ועובד בידי הצמד המוזיקלי האמריקאי The Oh Hellos (אנ'). כמו כל שאר שירי האלבום, גם שיר זה מבוסס על המחזה "Dear Wormwood" מתוך הרומן הסאטירי הנוצרי "The Screwtape Letters" (אנ') של הסופר הבריטי ק.ס. לואיס. הרומן מורכב מ-31 מכתבים שכתב שד בכיר בשם Screwtape (אנ') לאחיינו, השד Wormwood, ובהם מייעץ לו כיצד להרחיק את ה"מטופל" שלו מאלוהים, ולהובילו לגיהנום. השיר יצא לאור ב-16 באוקטובר 2015 בתור הרצועה העשירית מתוך אלבום האולפן השני שלהם, Dear Wormwood (אנ'). השיר צבר מעל ל-250 מיליון השמעות בספוטיפיי ומעל ל-50 מיליון ביוטיוב. במלאת 6 שנים לצאת השיר, ב-16 באוקטובר 2023, יצא לאור וידאו קליפ מונפש של השיר אשר עוצב בידי אולפני Dreambear. Dear Wormwood, by The Oh Hellos, The Oh Hellos (באנגלית) Carolyn Menyes, The Oh Hellos Bring C.S. Lewis Inspirations to Rich New Album 'Dear Wormwood': Interview, Music Times, ‏15 באוקטובר 2015 Stephanie Grey, The Oh Hellos on C.S. Lewis, Christian Art and Learning to Trust the Music Industry, Westword (באנגלית) The Oh Hellos - 'Dear Wormwood' (ALBUM REVIEW) - Glide Magazine, Glide Magazine, ‏26 באוקטובר 2015 the oh hellos, ספוטיפיי Soldier, Poet, King, סרטון בערוץ "The Oh Hellos - Topic", באתר יוטיוב (אורך: 02:46) The Oh Hellos - Soldier, Poet, King (Official Lyric Video), סרטון בערוץ "The Oh Hellos", באתר יוטיוב (אורך: 02:44) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Soldier, Poet, King".
מסביב לעולם בשמונים יום (מיני-סדרה)

מסביב לעולם בשמונים יום (באנגלית: Around the World in 80 Days) היא מיני-סדרה אמריקאית בת שלושה פרקים ששודרה במקור ברשת NBC במשך שלושה לילות, מ-16 באפריל 1989 עד 18 באפריל 1989. זהו עיבוד טלוויזיוני לרומן הקלאסי של ז'ול ורן משנת 1873 באותו השם. את המיני-סדרה ביים באז קוליק וכיכבו בה פירס ברוסנן, אריק איידל, ג'וליה ניקסון ופיטר יוסטינוב. הגיבורים עוברים במסלול מעט שונה מאשר בספר, וכמו כן במיני-סדרה נכללים מספר אישים היסטוריים בולטים שלא נכללו בעלילת הספר המקורי, כמו שרה ברנאר, לואי פסטר, ג'סי ג'יימס, קורנליוס ואנדרבילט, הקיסרית הסינית צה שי, והמלכה ויקטוריה. העלילה מתמקדת בהרפתקאותיו של הג'נטלמן האנגלי פיליאס פוג (מגולם על ידי פירס ברוסנן), אשר מהמר 20,000 פאונד על כך שהוא מסוגל להקיף את כדור הארץ ב-80 יום בלבד. על מנת להוכיח זאת, ולזכות בהתערבות, הוא לוקח עמו את השרת הצרפתי שלו ז'אן פספרטו (מגולם על ידי אריק איידל), ויוצא למסע סוער ברחבי העולם, כאשר לאורך הדרך הוא נתקל במכשולים שונים. בנוסף, פוג ופספרטו נרדפים על ידי הבלש וילבור פיקס (מגולם על ידי פיטר יוסטינוב), אשר סבור שפוג שדד בנק ומנסה להקיף את העולם ב-80 יום על מנת שלא ייתפס. פירס ברוסנן - בתפקיד פיליאס פוג אריק איידל - בתפקיד ז'אן פספרטו ג'וליה ניקסון - בתפקיד הנסיכה אודה פיטר יוסטינוב - בתפקיד הבלש פיקס ג'ק קלוגמן - בתפקיד קפטן בונסבי רוברט מורלי - בתפקיד מר גריינג'ר דארן מקגאווין - בתפקיד בנג'מין מאדג' רודי מקדוול - בתפקיד מקביינס ג'ון הילרמן - בתפקיד סר פרנסיס קוממרטי ג'יימס בי סיקינג - בתפקיד לייל גליק ג'ון מילס - בתפקיד פברשם המיני-סדרה יצאה לשווקים לאורך השנים בפורמטים שונים, כולל VHS ו-DVD. "מסביב לעולם בשמונים יום", במסד הנתונים הקולנועיים IMDb (באנגלית) "מסביב לעולם בשמונים יום", באתר AllMovie (באנגלית) "מסביב לעולם בשמונים יום", במסד הנתונים הקולנועיים KinoPoisk (ברוסית)
משה אופנהיים

מֹשֶׁה שְׁנֵיאוֹר אוֹפֶּנְהַיְם (בגרמנית: Moses Schneur Oppenheim; נפטר ב-15 באוגוסט 1701) היה פרנס ושתדלן בן המאה ה-17. נולד בוורמס לשמעון זאב אופנהיים. סביב שנת 1660 הגיע להיידלברג, שם עסק יחד עם אחיו, שמואל אופנהיימר, בגביית מס החסות. בהיידלברג היה לפרנס הקהילה ומונה על ידי הנסיך הבוחר לממונה על כל היהודים בפפאלץ. עם כיבוש היידלברג במלחמת תשע השנים ברח לפירט, והיה גם שם לפרנס הקהילה היהודית, עד לחזרתו להיידלברג ב-1693. נפטר בהיידלברג. "אופנהיים, משה בן שמעון זאב", האנציקלופדיה העברית (כרך ב, עמ' 79), חברה להוצאת אנציקלופדיות, תשי"א. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ומתוק האור בעיניים

ומתוק האור בעיניים הוא שיר עברי שכתבה רחל שפירא והלחין מוני אמריליו. מוני אמריליו הוא הבולט שבמלחיני שירי פסטיבל הזמר והפזמון, אחד המפעלים החשובים בתולדות הזמר העברי. במשך כמעט שני עשורים התחרו שיריו של המלחין בפסטיבלים. הוא השתתף בעשרה פסטיבלים בין השנים 1961 ו-1977, יותר מכל מלחין אחר. עם אחד עשר שירים מתחרים אמריליו הוא המלחין היחיד לו מספר דו ספרתי של שירים. כמו כן הוא המלחין שזכה יותר מכל מלחין אחר באחד משלושת המקומות הראשונים. בסך הכל זכו חמישה משיריו באחד משלושת המקומות הראשונים: פעם אחת, עם שירו האחד עשר והאחרון שהתחרה בפסטיבלים, "רקפת" זכה במקום הראשון. פעם אחת במקום השלישי, עם "רכבת העמק", ושלוש פעמים בשלוש שנים עוקבות במקום השני: "עץ האלון", "רבי עקיבא" ו"ומתוק האור בעיניים" בביצוע של ששי קשת. בניגוד לאמריליו, לרחל שפירא הייתה זאת הפעם הראשונה, מבין שתיים בלבד, בהן השתתפה בפסטיבל הזמר והפזמון. שנה מאוחר יותר, בשנת 1972, השתתפה שפירא בפעם השנייה והאחרונה בפסטיבל, עם שירה, "השיר על ארץ סיני", בביצוע של שלמה ארצי, גם כאן, ללחן של מוני אמריליו. רחל שפירא כתבה את השיר "ומתוק האור בעיניים" בעקבות הפסוק במגילת "קהלת", פרק י"א, "וּמָתוֹק הָאוֹר וְטוֹב לַעֵינַיִם לִרְאוֹת אֶת הַשָּׁמֶשׁ". בעקבות זכייתו במקום השני בפסטיבל הגיע השיר במצעד הפעמונים השנתי תשל"א למקום הרביעי. סרטון השיר "ומתוק האור בעיניים" באתר יוטיוב מילות השיר "ומתוק האור בעיניים" באתר שירונט "פסטיבלי הזמר והפזמון" Moni Amarilio - מוני אמריליו - הפסטיבלים, באתר moni.yesh.net הפרס הראשון לשיר "רקפת" בפסטיבל הזמר, דבר, 6 במרץ 1977